Diari Oficial de la Generalitat Valenciana


Sumari del DOGV 6968, del 19-02-2013 (2013/1730)

RESOLUCIÓ de 12 de febrer de 2013, de la Conselleria d'Educació, Cultura i Esport, per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell de la Generalitat Valenciana.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6968

Data del DOGV
:   19-02-2013

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2013/1730


Data del document
:   12-02-2013

Organisme emissor
:   Conselleria d'Educació, Cultura i Esport

Tipus de document
:   Resolució

Anàlisi jurídica

 Descriptors 

:   * Conselleria d'Educació, Cultura i Esport
    * Conselleria d'Educació, Cultura i Esport

RESOLUCIÓ de 12 de febrer de 2013, de la Conselleria d'Educació, Cultura i Esport, per la qual es convoca el procés per a la constitució de consells escolars municipals de la Comunitat Valenciana, en aplicació del Decret 111/1989, de 17 de juliol, del Consell de la Generalitat Valenciana. [2013/1730]  
El Decret 111/1989, de 17 de juliol, del Consell de la Generalitat Valenciana, establix la regulació dels consells escolars territorials i municipals, en compliment del que establixen els articles 10 i 15 del Text Refós de la Llei de Consells Escolars de la Comunitat Valenciana, aprovat pel Decret Legislatiu de 16 de gener de 1989, del Consell de la Generalitat Valenciana, i modificat per la Llei 6/2010, de 28 de maig, de la Generalitat, de modificació del Text Refós de la Llei de Consells Escolars de la Comunitat Valenciana. En la disposició final primera, s'autoritza el conseller de Cultura, Educació i Esport a dictar les disposicions necessàries per a aplicar-lo.  
  
L'Orde de 3 de novembre de 1989, de la Conselleria de Cultura, Educació i Ciència, regula el procediment per a la constitució dels consells escolars municipals de la Comunitat Valenciana, en desplegament del Decret 111/1989, de 17 de juliol, del Consell de la Generalitat Valenciana.  
Havent conclòs el mandat dels consells escolars, s'han de dictar les normes que impulsen la renovació d'estos òrgans col·legiats.  
En virtut d'això, i a proposta de la Direcció General d'Innovació, Ordenació i Política Lingüística, de 29 de gener de 2013, i de conformitat amb esta, resolc:  
  
Convocar el procés per a la constitució de consells escolars municipals de la Comunitat Valenciana d'acord amb el que disposa l'article octau, punt 1, de l'Orde de 3 de novembre de 1989, de la Conselleria de Cultura, Educació i Ciència, per la qual es regula el procediment per a la constitució dels consells escolars municipals de la Comunitat Valenciana, en desplegament del Decret 111/1989, de 17 de juliol, del Consell de la Generalitat Valenciana.  
  
  
DISPOSICIONS FINALS  
  
Primera  
S'autoritza la Direcció General d'Innovació, Ordenació i Política Lingüística de la Conselleria d'Educació, Cultura i Esport perquè dicte les resolucions necessàries en aplicació de la present resolució.  
  
  
Segona  
Esta resolució tindrà efectes des de l'endemà de la publicació en el Diari Oficial de la Comunitat Valenciana.  
  
De conformitat amb el que establixen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei Reguladora de la Jurisdicció Contenciosa Administrativa, contra la present resolució, que posa fi a la via administrativa, es podrà recórrer potestativament en reposició o es podrà plantejar directament un recurs contenciós administratiu, en els terminis i davant dels òrgans que s'indiquen a continuació:  
a) El recurs de reposició haurà d'interposar-se davant de la Conselleria d'Educació, Cultura i Esport en el termini d'un mes a comptar des de l'endemà de la publicació.  
b) El recurs contenciós administratiu s'haurà de plantejar davant del Tribunal Superior de Justícia de la Comunitat Valenciana en el termini de dos mesos des de l'endemà de la publicació.  
  
València, 12 de febrer de 2013.- La consellera d'Educació, Cultura i Esport: María José Catalá Verdet.